 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዪ ኣሕመድ ህዝቢ ትግራይ ንምብዳል ጥር ትብል ድሌት የብልናን 8 ሰነ 2020 ምንጪ ስእሊ, EBC ኣብ መበል 5ይ ሃገራዊ ባይቶ 5ይ ዓመት ናይ ስራሕ ዘመን ፍሉይ ኣኼባ ኣብ ቤት ጽሕፈት ቀዳማይ ሚኒስተር ተኻይዱ ቀዳማይ ሚኒስተር ኣብዪ ኣሕመድ ካብ ኣባላት እቲ ቤት ምኽሪ ንዝቐረበሉ ሕቶታት ምላሽ ሂቡ ኣሎ ንትግራይን ህወሓትን ብዝምልከት ካብ ኣባላት ቤት ምኽሪ ብፍላይ ካብ ተወከልቲ ክልል ትግራይ ንዝቐረቡ ሕቶታት መንግስታዊ ሚድያታት ፌዴራል ንህወሓትን ህዝቢ ትግራይን የጥቅዑ ኣለዉ ንዝሓለፉ ክልተ ዓመታት ህዝቢ ትግራይ ይብደል ኣሎ ዝብሉ እዮም ነይሮም ቀዳማይ ሚኒስተር ኣብዪ ኣሕመድ ነቶም ዝቐረቡ ሕቶታት ኣቕልል ኣቢሉን ኣብ መረዳእታ ዝተመስረተ ሓበሬታ ብምሃብ ምላሽ ሂብሉ ህዝቢ ትግራይ ጅግና ህዝቢ እዩ ትሕቲ ዝኾነ ህዝብን ልዕሊ ዝኾነ ካልእንን ክኸውን ኣይደልን ብኢትዮጵያዊነቱ ዝኾርዕን ሰሪሑ ዝበልዕን ህዝቢ እዩ ኣብዚ ሕቶ የለን ኢሉ እዩ ምላሽ ክህብ ጀሚሩ እንተኾነ ዘጸግመልና ዘሎ ውድባትን ህዝብን ኣብ ምትሕውዋስ እዩ ኢሉ ህወሓት ኣብ ልዕሊ ስርዓት ደርጊ ቃልሲ እንትጅምር ብዙሓት ተቓለስቲ ውድባት ከምዝነበሩ ኣዘኻኺሩ ሕዚውን ኣብ ትግራይ ዝንቀሳቐሱ ብርክት ዝበሉ ውድባት ኣለዉ - ኢሉ ዓረና ትግራይ ባይቶና ሳልሳይ ወያነን ዓሲምባን ንዝኣመሰሉ ከኣ ጠቒሱ ኣብ ውሽጢ ህወሓትውን እንተኾነ ብዘይካ ውሑዳት መራሕቲ ዝበዝሕ ኣብ ስራሕ ዝተጸመደዩ ኢሉ ቀጺሉ ድማ ኣብዚ ዝሓለፈ ዓመት ተበዲሉ ንዝብል ሕቶ እንትምልስ ጌጋ ምዃኑ ንምርኣይ ኣብዚ እዋን ይስርሑ ኣለዉ ንዝበሎም ዓበይቲ ፕሮጀክታት ጠቓቒሱ ህዝቢ ትግራይ ህዝብና እዩ ህዝቢ ትግራይ ንምብዳል ጥር ትብል ድሌት የብልናን ኢሉ ሓደ ሰብ እንትውቀስ ህዝቢ ተወቒሱ ኢልካ ምዝራብ ግን ልክዕ ኣይኮነን ዝበለ ዶክተር ኣብዪ ንትግራይ ዝምደብ ባጀት ኣብዚ እዋን ብ42 ሚኢታዊ ከምዝወሰኸ ገሊጹ ቅድም ክብል ንክልል ትግራይ ዝተሰለዐ ባጀት ዝለዓለ 7 ቢልዮን ብር ከምዝነበረ ሕዚ ግን ልዕሊ 10 ቢልዮን ከምዝኾነ ኣፍሊጡ ፕሮጀክት ማይ መቐለ ምቁራጽ መንገዲ ባቡር ወልድያ-መቐለ ከምኡውን ብርክት ዝበሉ ህንጸት መገድታት ዘርዚሩ ኣብሪሁ ንማዳበርያ ዝምልከትውን ክልል ትግራይን ደቡብን ናይ ቅድሚ ሕዚ ከምዘይከፈላን ንምርካብ ተጸጊመን ከምዝነበራ እንተኾነ መንግስቲ ፌዴራል 445 ሚልዮን ተለቂሑ ክረኽባ ከምዝገበራ ተዛሪቡ ንእንፈትዎ ህዝቢ ብጉልበት ኣይትፈትውዎን ኢልካ ምዝራብ ፋሉልነት እዩ ኢሉ ብሓፈሻ ኣብ ሚድያ ዘሎ ጸገም ግን ክስተኻኸል ከምዘለዎ ነቲ ቤት ምኽሪውን ተዛሪቡ ጸርፊ ኣይጠቕመናን ዝጠቕመና ስራሕ እዩ ኢሉ ካብ ገለ ኣባላት እቲ ቤት ምኽሪ ህወሓት ኣብ ክልል ትግራይ መረጻ ከካይድ እየ ምባሉን ኣመልኪቱ ንዝቐረበሉ ሕቶታት ዛጊድ ምላሽ ኣይሃበሉን ብዛዕባ ምክልኻል ኮሮናቫይረስ ለበዳ ኮሮናቫይረስ ብሓፈሻ ንቁጠባ ዓለም እኳ እንተንቆልቆሎ ኣብ ኢትዮጵያ ግን ብኣንጻሩ ገለ ፍርያት ኣብ ዓለም ተጠላብነቶም ንክውስኽ ምኽንያት ከምዝኾነ ቀዳማይ ሚኒሰተር ኣብዪ ተዛሪቡ ብፍላይ ኣብ ሰደድ ቡን ስጋን ዕምበባን ምስ ዝሓለፈ ዓመት እንትነጻጸር ዝሐሸ ዕብየት ከምዘመዝገበ እዩ ገሊጹ ነዚ ምኽንያቱ ድማ ገለ ነዞም ፍርያት ዘቕርባ ሃገራት በቲ ለበዳ ኣዝየን ስለዝተሃስያ ምዃነን ኣብሪሁ ኣብዛ ጉዳይዚ ኮሮናቫይረስ ክምስገን ይግባእ ኢሉ እቲ ለበዳ ብሓፈሻ ክሳብ ሕዚ ኣብ ዝግበር ሰደድ ዘብጸሖ ጉድኣት ዕዙዝ ከምዘይኮነዩ ተዛሪቡ ይኹንምበር ኢትዮጵያ ኣብዚ ዓመት 9 ሚኢታዊ ዓመታዊ ዕብየት ቁጠባ ከተመዝግብ ትልሚኳ እንተነበራ ብምኽንያት ኮሮናቫይረስ ናብ 6 ሚኢታዊ ክንኪ ከምዝኽእል ኣንፊቱ ኣይኤምኤፍ ናብ 3 እዩ ዘጉድሎ እቲ ለበዳ ንቁጠባ ዓለም ኣብ ቅልውላውኳ እንተእተወ ኣብ ቁጠባ ኢትዮጵያ ከብጸሖ ዝኽእል ጉድኣት ዘስግእ ከምዘይኮነ ወሲኹ ሓቢሩ ነዚ ምኽንያቱ ድማ ኣቆጻጽራ ኢትዮጵያ ካብ ሓምለ ዝጅምር ብምዃኑን ስርዓተ ንግዲ እታ ሃገር ምስ ካልእ ዓለም ዘለዎ ምትእስሳር ንእሽቶ ትሕቲ 30 ሚኢታዊ ምዃኑን ኣረዲኡ መንገዲ ኣየር ኢትዮጵያ ካብዚ ብተወሳኺ መንገዲ ኣየር ኢትዮጵያ ኣብዚ እዋን ኮሮናቫይረስ ዝተጻወቶ ግደ ዓብዪ ከምዝኾነ ተዛሪቡ ዓበይቲ ትካላት መንገዲ ኣየር ዓለም ዝተኸተልዎ በረራ ናይ ምቁራጽ ውሳነ ኣይተኸተለን ብፍላይ ናብ ቻይና ዝገብርዎ በረራ ጠጠው እንተብሉ መንገዲ ኣየር ኢትዮጵያ ካብዚ ብተጻራሪ ዛጊድ ጉዕዝኡ ቀጺሉ ኣብዪ ኣሕመድ ምሩጽ መንገዲ ኣየር ክብል ድማ ነቲ ትካልን ሰራሕተኛታቱን ንኢዱ ኣብዝሓ መንገዲ ኣየራት ካብቲ ለበዳ ብዝበጽሐን ጉድኣት ምኽንያት ሰራሕተኛታተን ኣባሪረን ካብ መንግስቲ ተወሳኺ ሓገዝ ምሕታተን ተዛሪቡ መንገዲ ኣየር ኢትዮጵያ ግን ንባዕሉ ኾይኑ ንቁጠባ ሃገር ከምዝሓገዘ ወሲኹ ተዛሪቡ ምስ መራሕቲ መንግስታት ካልኦት ሃገራት እንትዘራረብ ቀዲሞም ዘመስግኑ ንመንገዲ ኣየር ኢትዮጵያ እዩ ኢሉ ይኹንምበር ሓሙሽተ ሰራሕተኛታት እቲ መንገዲ ኣየር በቲ ቫይረስ ተለኺፎምኳ እንተነበሩ ሓውዮም ኣብ ጽቡቕ ኩነታት ከምዝርከቡ ተዛሪቡ ድኹም መንግስቲ ኣይኮነን ምክልኻልን ምቁጽጻርን ኮሮናቫይረስ ብዝምልከት መብርሂ እንትህብ መንግስቲ ኢትዮጵያ ንኻልኦት መንግስታት ኣብነት ክኸውን ዝኽእል ናይ ምክልኻል ስራሕ ከምዝሰርሐ ገሊጹ እቲ መንግስቲ ዝሰርሖ ዘመስግኖ ምበር ደካማ መንግስቲ ድኹም መንግስቲ ዘብል ስራሕ ከምዘይኮነን ወሲኹ ሓቢሩ ብፍላይ እቲ ለበዳ ብዝምልከት ዘሎ ጭቡጥ ሓበሬታ ኣብ ምቕራብ መንግስቲ ዝሓብኣ ጥር ትብል ሓበሬታ ከምዘየላ ተዛሪቡ ኣብ ቀረባ እዋን ዝወጽአ ጸብጻብ ኣምነስቲ ኢንተርናሽናል መንግስቲ ፌዴራል ኣብ ክልላት ኣምሓራን ኦሮምያን ዝተፈጸመ ግህሰት ሰብኣዊ መሰላት ዘቃልዕ እዩ ዶክተር ኣብዪ ኣሕመድ ነዚ ብዝምልከት ንዝቐረበሉ ሕቶ እንትምልስ ሪፖርት ኣምነስቲ ንምንታይ ተጸሒፉ ንምንታይ ተደሪሱ መን ደሪስዎ ዓለማ ብዘለዎ እዩ ቀሪቡ ኢሉ ይኹንምበር ኢሉ እቲ ጸብጻብ ካብ ዝኾነ ይኹን ኣካል ይምጻእ ከምቲ ኣብ ዝሓለፈ ዝግበር ዝነበረ እቲ ጸብጻብ ኣይረብሕንዩ ኢልካ ምሕላፍ ኣየድልንዩ ከይድና ምፍታሽ ኢና ንመርጽ ኢሉ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 